Durk van der Duim

Durk van der Duim (Terwispel, 13 april 1908 – Ljouwert, 11 septimber 1990) wie in Frysk reedrider. 

Hy wûn de 6e Alvestêdetocht op 30 jannewaris 1940. Dy oerwinning moast hy lykwols diele mei Auke Adema, Cor Jongert, Piet Keijzer en Sjouke Westra, omdat se fiifresom tagelyk oer de streek kamen. De fiif riders hienen yn Dokkum ôfpraten om mei syn allen tagelyk oer de streek te kommen, in ôfspraak dy't letter bekend bleau as it Pakt fan Dokkum.

Letter waard de mooglikheid om de winst fan de Alvestêdetocht mei oare riders te dielen ferbean. Dat hat ien kear resultearre yn in tocht sûnder winst. Op 14 febrewaris 1956 gienen wer fiif riders mei-inoar oer de streek. Se waarden letter út de útslach skrast, hoewol't der gjin nije winner oanwiisd waard.

Van der Duim wie boaske oan reedrydster Marie de Groot.

Kategory:Frysk reedrider
Kategory:Alvestêdetochtrider
Kategory:Persoan berne yn Terwispel
Kategory:Persoan stoarn yn Ljouwert
Kategory:Persoan berne yn 1908
Kategory:Persoan stoarn yn 1990